Tittelen på dette bildet får oss til å se det som ikke er her

Innrømmer svikt: Manglet liste over hvem som var til stede under fredagsbønnen

Beskjeden fra legen fikk Thore (56) til å endre livsstil. Slik unngikk han diabetes

Mener «Fast & Furious»-rollekarakteren hennes har vært for tøff: – Det er ikke naturlig

Hva er det som gjør at hverken politikere eller journalister ser dette gedigne paradokset?

For meg har hjemmekontor vært smertefullt, ensomt og dyrt

Trøndelag Teater var nominert til flere priser - slik gikk det

Brandtzæg hadde ikke hørt om festivalen - men nå har han sin første internasjonale filmpris

Kjøpte brukt BMW som var «meget pen og velholdt» - en måned etter havarerte den

Droppet forelesningen for å møte Anton (5): – Han er så søt!

Innrømmer svikt: Manglet liste over hvem som var til stede under fredagsbønnen

Brandtzæg hadde ikke hørt om festivalen - men nå har han sin første internasjonale filmpris

Ødegaard fra start for Real Madrid mot gamleklubben

Saken oppdateres.

120 ansatte ved bryggeriet i Trondheim har fått beskjed om at de mister jobben fra 1. september neste år. Bare 14 ansatte får fortsette arbeidet med å produsere øl.

Bryggeriet legger ned to tredjedeler av sin ølproduksjon, og fortsetter kun å produsere øl av typen Dahls. Også brusproduksjonen blir lagt ned, og flyttet til Gjelleråsen i Oslo i 2015.

Omlag 90 ansatte fortsetter sitt arbeid ved bedriftslokalene i Trondheim. De aller fleste innenfor salg- og distribusjon.

- En håpløs situasjon

- Vi har visst dette i nærmere to år, men det er tragisk når man får den faktiske beskjeden om oppsigelse, sier hovedtillitsvalgt Jan Lillebo ved E.C. Dahls bryggeri.

- Mange av dem som mister jobben er mennesker med over 30 års ansiennitet. De er i en aldersgruppe som gjør det vanskelig for dem å skaffe seg ny jobb. Det er trist at folk blir behandlet slik etter et langt yrkesliv. Dette er liksom takken for innsatsen. Flere føler at de har havnet i en håpløs situasjon.

- Dersom bryggeriet hadde gått med underskudd hadde dette vært enklere å akseptere, men bryggeriet går med overskudd. Nesten all ølproduksjon blir nedlagt på grunn av Carlsbergs strategi om kun ett bryggeri i hvert land.

LES OGSÅ: - Bare 17 ølbryggere ved EC Dahls om to år

Satser i Oslo

Kommunikasjonssjef Nicolay Bruusgaard i Ringnes sier at det kraftige kuttet i produksjon i Trondheim skyldes at selskapet ønsker å sikre en bærekraftig drift i Norge.

- Da våre konkurrenter erstattet gjenbruksflaskene med gjenvinnbare engangsplastflasker hadde vi ikke noe valg. Våre eiere investerte derfor hele 400 millioner i nytt lager og nye produksjonslinjer på Gjelleråsen og ved Farrisfabrikken i Larvik. Det var helt nødvendig for å sikre fortsatt lønnsom drift og over 1000 arbeidsplasser i Norge.

- Det er aldri hyggelig at vi får overtallige medarbeidere, og vi jobber så godt vi kan for å finne gode løsninger for hver enkelt ansatt i Trondheim. Vi har et internt selskap i Ringnes med én oppgave, og det er å sørge for at overtallige kommer raskest mulig ut i ny jobb.

LES OGSÅ: - Hele E.C. Dahls vil bli nedlagt

- Ført til dårlig arbeidsmiljø

Ifølge hovedtillitsvalgt Jan Lillebo har utvelgelsen av de 14 ansatte som får fortsette skapt grobunn for konflikt på arbeidsplassen.

- Som fagforening følger vi norsk lov, der ansiennitet er noe av det viktigste for videre arbeid. I drøftelsen med ledelsen har vi både måtte gi og ta med tanke på hvem som får fortsette. Det er ikke kun ansiennitet som har blitt vektlagt i prosessen, men også ansattes kompetanse. Det har ført til at arbeidsmiljøet langt på vei er ødelagt ved bryggeriet i dag, da ansatte med lang fartstid må gå, mens andre med færre år får bli.

Kommunikasjonssjef Nicolay Bruusgaard i Ringnes fremhever at utvelgelsen av ansatte som får fortsette ved bryggeriet etter 1. september neste år, har blitt gjennomført på vanlig måte og i henhold til gjeldende lover og regler.

- Det er tre kriterier som er lagt til grunn i prosessen; ansiennitet, kompetanse og sosiale forhold.

Håper på ølsenter

Bruusgaard forteller at Ringnes jobber for å skape et ølsenter i lokalene etter at store deler av ølproduksjonen blir lagt ned.

- Jeg kan ikke bekrefte at ølsenteret blir noe av ennå, men det er målet, sier kommunikasjonssjefen.

Ifølge hovedstillitsvalgt Jan Lillebo har de fått beskjed om at den endelige avgjørelsen vil foreligge torsdag 19. juni.

- Det er et klart håp om at senteret vil gi noen arbeidsplasser, selv om det vil være forsvinnende lite i forhold til de som går tapt. Det er likevel bedre enn ingenting.